# Službeni list C 21A/2014

| | ISSN 1977-1088
  doi:10.3000/19771088.CA2014.021.hrv |
| --- | --- |
| Službeni list
  Europske unije | C 21A |
| | |
| Hrvatsko izdanje | Informacije i objave | 5724. siječnja 2014. |

ISSN 1977-1088

doi:10.3000/19771088.CA2014.021.hrv

Službeni list

Europske unije

C 21A

Hrvatsko izdanje

Informacije i objave

5724. siječnja 2014.

---

| Obavijest br. | Sadržaj | Stranica |
| --- | --- | --- |
| | V.   Objave |
| | ADMINISTRATIVNI POSTUPCI |
| | Europska komisija |
| 2014/C 021A/01 | Oglas za slobodno radno mjesto direktora institucionalnih i upravnih politika (razred AD 14) u Glavnom tajništvu u Bruxellesu (članak 29. stavak 2. Pravilnika o osoblju) — COM/2014/10346 | 1 |

Obavijest br.

Sadržaj

Stranica

V.   Objave

ADMINISTRATIVNI POSTUPCI

Europska komisija

2014/C 021A/01

Oglas za slobodno radno mjesto direktora institucionalnih i upravnih politika (razred AD 14) u Glavnom tajništvu u Bruxellesu (članak 29. stavak 2. Pravilnika o osoblju) — COM/2014/10346

1

PREGLED NATJEČAJA SL C A

Dolje je naveden popis SL C A objavljenih u tekućoj godini.

Ako nije drugačije navedeno, SL je objavljen na svim jezičnim inačicama.

| 5 | |
| --- | --- |
| 6 | |
| 11 | |
| 19 | |
| 21 | |

5

6

11

19

21

| HR | |
| --- | --- |

HR

---

V. Objave

ADMINISTRATIVNI POSTUPCI

Europska komisija

| 24.1.2014 | HR | Službeni list Europske unije | CA 21/1 |
| --- | --- | --- | --- |

24.1.2014

HR

Službeni list Europske unije

CA 21/1

---

Oglas za slobodno radno mjesto direktora institucionalnih i upravnih politika (razred AD 14) u Glavnom tajništvu u Bruxellesu

(članak 29. stavak 2. Pravilnika o osoblju)

COM/2014/10346

(2014/C 21 A/01)

O nama

Glavno tajništvo jedna je od središnjih službi Europske komisije koja omogućuje njezino neometano i učinkovito funkcioniranje. U nadležnosti je i službi predsjednika, Kolegija i glavnih uprava Komisije, upravlja postupkom odlučivanja Kolegija i osigurava usklađenost politika Zajednice s političkim prioritetima Komisije.

Uprava B je u Glavnom tajništvu odgovorna za „institucionalne i upravne politike”. Zadaća joj je osigurati učinkovitija sredstva za ostvarenje političkih prioriteta koje su odredili predsjednik Komisije i Kolegij povjerenika. Uprava B usko surađuje s drugim središnjim službama Komisije, kao što su Glavna uprava za proračun, Glavna uprava za ljudske resurse i sigurnost, Služba za unutarnju reviziju i Pravna služba, s ciljem razvoja i provođenja kulture upravljanja uspješnošću, temeljene na visokim standardima učinkovitosti i etike u europskoj javnoj službi.

Uprava konkretno pokreće i podupire inicijative za bolje upravljanje, uključujući financijske aspekte i upravljanje po aktivnostima, nadzire adekvatnost mjera koje se poduzimaju na temelju revizija i osigurava pojednostavnjenje i ažuriranje postupaka u okviru Komisije. Odgovorna je i za upravljanje dokumentima Komisije i politiku arhiviranja.

Osim toga Uprava pridonosi institucionalnoj usklađenosti aktivnosti Komisije, uključujući pitanja povezana s Ugovorima i njezinu institucionalnu memoriju.

Uprava je središnja točka u Komisiji za vezu s Uredom EU-a za borbu protiv prijevara (OLAF) i za pitanja transparentnosti kao što su pristup dokumentima i Komisijinom registru lobista.

Od 1. siječnja 2014. Upravu B čine četiri odjela: B1 „Upravljanje poduzećima, proračun i uprava”, B2 „Institucionalna pitanja”, B3 „Etika” i B4 „Transparentnost”. Ima otprilike 65 zaposlenih.

Opis radnog mjesta

Upravljanje četirima motiviranim i uspješnim timovima.

Direktor će pružati podršku glavnom tajniku i njegovim trima zamjenicima. Sudjelovat će u oblikovanju i provedbi politika u nadležnosti Uprave i bit će odgovoran za koordinaciju inicijativa upravne i institucionalne prirode na razini čitave Komisije. Zastupat će glavnog tajnika na brojnim vanjskim i unutarnjim događanjima.

Na osnovi daljnjeg poddelegiranja ovlasti direktor je dužnosnik za ovjeravanje za kreditnu liniju u vrijednosti od približno 2 300 000 EUR.

Traženi profil

Od uspješnog kandidata očekuje se sljedeće:

| — | dobro poznavanje razvoja politike u međunarodnom javnom sektoru, uključujući u upravnom i institucionalnom području, |
| --- | --- |

—

dobro poznavanje razvoja politike u međunarodnom javnom sektoru, uključujući u upravnom i institucionalnom području,

| — | dokaz o sposobnosti razvijanja i provedbe strategija u navedenim područjima, |
| --- | --- |

—

dokaz o sposobnosti razvijanja i provedbe strategija u navedenim područjima,

| — | sposobnost vođenja i razvijanja poslova Uprave te posvećenost promicanju kulture pružanja usluge i dijaloga, |
| --- | --- |

—

sposobnost vođenja i razvijanja poslova Uprave te posvećenost promicanju kulture pružanja usluge i dijaloga,

| — | dokazano iskustvo na rukovodećem položaju te u vođenju i motiviranju timova; znanje i iskustvo u financijskom upravljanju, |
| --- | --- |

—

dokazano iskustvo na rukovodećem položaju te u vođenju i motiviranju timova; znanje i iskustvo u financijskom upravljanju,

| — | sposobnost učinkovite i otvorene suradnje s drugim službama, |
| --- | --- |

—

sposobnost učinkovite i otvorene suradnje s drugim službama,

| — | odlične analitičke sposobnosti i sposobnost rješavanja organizacijskih i operativnih problema pristupom usmjerenim na uslugu i rezultate, |
| --- | --- |

—

odlične analitičke sposobnosti i sposobnost rješavanja organizacijskih i operativnih problema pristupom usmjerenim na uslugu i rezultate,

| — | odlične međuljudske i komunikacijske vještine. Radni jezici Glavnog tajništva su engleski i francuski jezik. |
| --- | --- |

—

odlične međuljudske i komunikacijske vještine. Radni jezici Glavnog tajništva su engleski i francuski jezik.

Uvjeti koje kandidati moraju ispunjivati (kriteriji prihvatljivosti)

Kandidati moraju:

| 1. | biti državljani jedne od država članica Europske unije; |
| --- | --- |

1.

biti državljani jedne od država članica Europske unije;

| 2. | posjedovati:






  (a) | stupanj obrazovanja koji odgovara završenom sveučilišnom studiju, potvrđen diplomom, ako je redovito trajanje studija najmanje četiri godine; ili |
| --- | --- | --- |

2.

posjedovati:

(a)

stupanj obrazovanja koji odgovara završenom sveučilišnom studiju, potvrđen diplomom, ako je redovito trajanje studija najmanje četiri godine; ili

| (b) | stupanj obrazovanja koji odgovara završenom sveučilišnom studiju, potvrđen diplomom, uz odgovarajuće profesionalno iskustvo od najmanje jedne godine ako je redovito trajanje studija najmanje tri godine; |
| --- | --- |

(b)

stupanj obrazovanja koji odgovara završenom sveučilišnom studiju, potvrđen diplomom, uz odgovarajuće profesionalno iskustvo od najmanje jedne godine ako je redovito trajanje studija najmanje tri godine;

| 3. | imati najmanje 15 godina profesionalnog iskustva stečenog nakon završetka studija na razini za koju su osposobljeni tijekom prethodno spomenutog obrazovanja. Najmanje 5 godina od navedenog profesionalnog iskustva mora biti iskustvo rukovoditelja visoke razine (1) izravno povezano s područjem relevantnim za ovo radno mjesto; |
| --- | --- |

3.

imati najmanje 15 godina profesionalnog iskustva stečenog nakon završetka studija na razini za koju su osposobljeni tijekom prethodno spomenutog obrazovanja. Najmanje 5 godina od navedenog profesionalnog iskustva mora biti iskustvo rukovoditelja visoke razine (1) izravno povezano s područjem relevantnim za ovo radno mjesto;

| 4. | temeljito poznavati jedan od službenih jezika Europske unije kako su definirani člankom 1. Uredbe br. 1 iz 1958. (2) i u zadovoljavajućoj mjeri vladati još jednim službenim jezikom; |
| --- | --- |

4.

temeljito poznavati jedan od službenih jezika Europske unije kako su definirani člankom 1. Uredbe br. 1 iz 1958. (2) i u zadovoljavajućoj mjeri vladati još jednim službenim jezikom;

| 5. | biti mlađi od dobi za redovito umirovljenje, za koju je za dužnosnike Europske unije utvrđeno da nastupa zadnjeg dana u mjesecu u kojem osoba navršava 66 godina života (vidjeti članak 52. točku (a) Pravilnika o osoblju). |
| --- | --- |

5.

biti mlađi od dobi za redovito umirovljenje, za koju je za dužnosnike Europske unije utvrđeno da nastupa zadnjeg dana u mjesecu u kojem osoba navršava 66 godina života (vidjeti članak 52. točku (a) Pravilnika o osoblju).

Odabir i imenovanje

Europska komisija odabire i imenuje uspješnog kandidata u skladu sa svojim postupcima odabira i zapošljavanja (vidjeti i Pregledni dokument o politici zapošljavanja viših dužnosnika (3)). U okviru postupka odabira kandidati koje je na intervju pozvao savjetodavni odbor za imenovanja Europske komisije morat će prethodno proći testiranja koja organiziraju vanjski konzultanti u centru za procjenu kandidata.

Uspješni kandidat bit će zaposlen kao dužnosnik u razredu AD 14. Plaća i uvjeti zaposlenja utvrđeni su Pravilnikom o osoblju za dužnosnike Europske unije. U skladu s Pravilnikom o osoblju, svaki novi član osoblja mora uspješno odraditi probni rad u trajanju od devet mjeseci.

Jednake mogućnosti

Europska komisija primjenjuje politiku jednakih mogućnosti i nediskriminacije u skladu s člankom 1.d Pravilnika o osoblju.

Postupak prijave

Prije podnošenja prijave kandidati moraju provjeriti ispunjuju li sve uvjete koji se odnose na kriterije prihvatljivosti, a posebno one koji se odnose na traženi stupanj obrazovanja, akademske kvalifikacije i profesionalno iskustvo.

Kandidati se mogu prijaviti internetom na web-stranici:

https://ec.europa.eu/dgs/human-resources/seniormanagementvacancies/

slijedeći ondje dostupne upute koje se odnose na različite faze postupka.

Kandidati moraju na vrijeme ispuniti elektronički obrazac za prijavu (4). Preporučujemo da se prijava ne odgađa do zadnjeg trenutka prije isteka roka jer zbog povećanog prometa na internetu ili mogućih problema s internetskom vezom može doći do nenadanog prekida postupka, što znači da će se postupak morati ponoviti. Nakon isteka roka za prijavu unos podataka u elektronički obrazac više nije moguć. Zakašnjele prijave podnesene e-poštom u pravilu se ne prihvaćaju.

Kandidati moraju imati važeću adresu e-pošte. Ta adresa služi za potvrdu o stvaranju računa te za slanje obavijesti o tijeku postupka odabira. Kandidati su dužni Europsku komisiju obavijestiti o svakoj promjeni adrese e-pošte.

Kandidati moraju priložiti svoj životopis u Word ili PDF formatu te u elektronički obrazac prijave unijeti motivacijsko pismo (najviše 8 000 znakova).

I životopis i pismo moraju biti napisani na engleskom, francuskom ili njemačkom jeziku.

Po završetku postupka prijave kandidati dobivaju registracijski broj. Kandidatima se preporučuje da taj broj sačuvaju jer će se njime koristiti u svojoj korespondenciji tijekom postupka odabira. Postupak registracije prijave završen je tek kada kandidat dobije registracijski broj. Time se ujedno potvrđuje da su podaci registrirani.

Ako niste dobili registracijski broj, vaša prijava nije registrirana!

Kandidati ne mogu pratiti postupak obrade svoje prijave na internetu. O statusu prijave kandidati se obavješćuju izravno.

Ako se kandidat zbog invalidnosti ne može prijaviti internetom, svoju prijavu (životopis i motivacijsko pismo) može poslati u papirnatom obliku preporučenom poštom
   (5)
  , s time da datum poštanskog pečata ne smije biti poslije dana isteka roka za podnošenje prijave. Sva daljnja komunikacija između kandidata i Europske komisije odvijat će se poštom. Kandidati s invalidnošću uz životopis i motivacijsko pismo moraju priložiti potvrdu o invalidnosti koju je izdalo ovlašteno tijelo. Na posebnom listu papira moraju navesti sve posebne uvjete koji im se trebaju osigurati kako bi im se olakšalo sudjelovanje u postupku odabira.

Za dodatne informacije ili u slučaju tehničkih poteškoća kandidati nam se mogu obratiti elektroničkom poštom na adresu HR-A2-MANAGEMENT-ONLINE@ec.europa.eu.

Rok prijave

Rok prijave jest 21. veljače 2014. Nakon 12 sati (podne) prema briselskom vremenu elektronička prijava više neće biti moguća.

---

(1)  U svojem životopisu kandidat mora navesti sljedeće barem za 5 godina rukovoditeljskog iskustva na visokoj razini: 1. naslov i dužnosti koje je obnašao na rukovoditeljskom položaju; 2. broj podređenih članova osoblja; 3. sredstva kojima je upravljao; i 4. broj hijerarhijskih razina iznad i ispod njegove te broj rukovoditelja njegove razine.

(2)  Uredba Vijeća br. 1 od 15. travnja 1958. o određivanju jezika koji se koriste u Europskoj ekonomskoj zajednici (SL 17, 6.10.1958., str. 385/58.) kako je zadnje izmijenjena Uredbom Vijeća (EU) br. 517/2013 od 13. svibnja 2013.

(3)  http://ec.europa.eu/civil_service/docs/official_policy_en.pdf. Europska komisija vodi postupak odabira na engleskom, francuskom ili njemačkom jeziku.

(4)  Najkasnije 21. veljače 2014. u 12 sati (podne) prema briselskom vremenu.

(5)  European Commission, Directorate-General Human Resources and Security, Unit for Executive Staff and CCA Secretariat, COM/2014/10346, SC11 8/62, 1049 Bruxelles/Brussel, BELGIQUE/BELGIË.

---